Senamiesčio seniūnija
Senamiesčio seniūnija – administracinis-teritorinis vienetas Vilniaus miesto savivaldybės centre. Iš esmės sutampa su Vilniaus senamiesčio ribomis, tačiau dar apima Užupį ir Paupį. Yra labai daug bažnyčių (tarp jų – Vilniaus arkikatedra bazilika), ambasadų, istorinių ir architektūros paminklų, Gedimino pilis, Kalnų parkas su Trijų kryžių monumentu ir kt. Seniūnija išsidėsčiusi kairiajame Neries krante, čia į ją įteka Vilnia.